На основу члана 15. став 1. тачка 12) Закона о локалним изборима („Службени гласник РС”, бр. 129/07, 34/10 – одлука УС, 54/11, 12/20 и 16/20- аутентично тумачење),

 Изборна комисија општине Жабари, на седници одржаној 05. 03. 2020. године, донела је

**О Д Л У К У**

**о накнадама, везаним за спровођење избора за одборнике Скупштине општине Жабари,**

 **расписаним за 26.04.2020. године, председнику, заменику председника, члановима,**

 **заменицима чланова, секретару и заменику секретара**

 **Изборне комисије општине Жабари**

 1. Председнику,заменику председника,члановима, заменицима чланова, секретару и заменику

секретара Изборне комисије општине Жабари у сталном и проширеном саставу, припада накнада за рад у Изборној комисији општине Жабари и то по 2.000, динара по седници и накнада трошкова за долазак и одлазак са седнице у висини цене превозне карте у јавном саобраћају а у складу са чланом 7. Одлуке о коефицијентима за обрачун и исплату плата за изабрана, именована и постављена лица општине Жабари и Скупштине општине Жабари („Службени гласник општине Жабари“, бр.13/16 и 6/17).

 Право на накнаду која је утврђена овом тачком, лица која су наведена у тачки 1. ове Одлуке остварују на основу евиденције о њиховој присутности на седници Изборне комисије општине Жабари.

 2. Исплата накнаде за рад у Изборној комисији општине Жабари врши се искључиво уплатом на текуће рачуне лица из тачке 1. ове Одлуке у пословним банкама.

 3.По спроведеним изборима за одборнике Скупштине општине Жабари, по проглашењу коначних резулатата избора за одборнике Скупштине општине Жабари, исплатиће се једнократна накнада за рад у Изборној комисији општине Жабари, и то:

 - председнику Изборне комисије 120.000,00 динара;

 -члановима Изборне комисије по 50.000,00 динара;

 -секретару Изборне комисије 50.000,00 динара.

 4. Налогодавац за исплату накнаде лицима из тачке 1. ове Одлуке су председник и секретар Изборне комисије општине Жабари.

 5. Ова Одлука ступа на снагу даном доношења и биће објављена на огласној табли општине Жабари и на званичној итернет презентацији општине Жабари.

Број: 013-07/2020-01

Датум: 05.03.2020.год.

Жабари

 **ИЗБОРНА КОМИСИЈА ОПШТИНЕ ЖАБАРИ**

 **ПРЕДСЕДНИК**

 **М.П. адв. Небојша Мисић**